محترمہ (INSERT NAME)

اسی تہانوں ایہہ خط ایس لئی گھل رئے آں کیونکہ تہاڈا سمیر (Smear) ٹیسٹ (سرویکل اسکریننگ) ہون آلا اے۔

ایہہ تہاڈی پسند اے کہ کی تسی سرویکل اسکریننگ لئی جانا چاہندی او۔ لیکن سرویکل اسکریننگ **تہانوں سرویکل دے کینسر توں بچان دے بہترین طریقیاں وچوں اک اے۔**

ایہہ خط تہانوں اک باخبر فیصلہ کرن اچ مدد کرن لئی معلومات دیوے گا۔ جواب دین دے بارے اچ تفصیلات اس خط دے اخیر اچ موجود نیں۔

سمیر (**Smear**) ٹیسٹ کی اے؟

سمیر ٹیسٹ اک سادہ طریقہ کار اے جہدے وچ تقریباً 5 منٹ لگدے نیں۔ نرم برش دے نال تہاڈے سرویکس (رحم دی گردن) توں خلیاں دا اک نکا جیہا نمونہ لیا جاوے گا۔ ایس نمونے توں کجھ قسم دے انسانی پیپلوما وائرس (Human Papillomavirus, HPV) دی جانچ کیتی جاندی اے جہڑا تہاڈے سرویکس دے خلیاں وچ تبدیلیاں دا سبب بن سکدا اے۔

تہانوں طریقہ کار اتے اختیار ہو وے گا تے ایہہ عزت تے احترام دے نال کیتا جاوے گا۔ اسی تہاڈے سمیر نو چھیتی تے آرام دہ بنان دی ہر ممکن کوشش کراں گے۔

کس نوں سمیر ٹیسٹ کروانا چاہیدا اے؟

ایہہ 25 توں 64 سال دی عمر دی خواتین نوں تے سرویکس آلے ​​لوکاں لئی، ہر 3 یا 5 سال بعد عمر دے لحاظ توں پیش کیتا جاندا اے۔

بھاویں تہاڈا ماضی اچ ٹیسٹ نارمل آیا سی، فیر وی مستقبل اچ ٹیسٹ کروانا ضروری اے۔

ایہہ کیوں ضروری اے؟

سرویکل اسکریننگ خود نوں سرویکل کینسر توں بچان دے بہترین طریقیاں وچوں اک اے۔

سمیر ٹیسٹس سانوں کینسر دے ودھن توں پہلاں ایس دا پتہ لگان تے روکن اچ مدد کردے نیں۔ ایہہ کینسر دا ٹیسٹ نئیں اے۔ ایہہ کینسر توں بچن اچ مدد کرن دا اک ٹیسٹ اے۔

انگلینڈ اچ ہر سال تقریباً 2,700 عورتاں نو سرویکس کینسر دی تشخیص ہوندی اے۔ ایہو وجہ اے کہ تہاڈا ملاقات اچ شرکت کرنا بہوں ضروری اے۔

جے میں پہلاں **HPV** ویکسین لوائی اے فیر؟

بھاویں تسی HPV ویکسین لوائی اے، ایس دا ایہہ مطلب نئیں کہ تہانوں HPV نئیں ہو سکدا۔ اس لئی ایہہ ضروری اے کہ تسی فیر وی اپنی سمیر ٹیسٹ دی ملاقات اچ شرکت کرو۔

جے میں حاملہ آں یا حال ای اچ حاملہ رہی آں، فیر کی کراں؟

تہانوں آپنی ملاقات دی بکنگ کرن لئی بچے دی پیدائش دے بعد 12 ہفتے تکر انتظار کرنا پوے گا۔

کی میں کسے نوں آپنے نال لا سکدی آں؟

اک مددگار دی ہمیشہ پیشکش کیتی جاوے گی۔ یا، جے تسی زیادہ پُرسکون محسوس کرو، فیر تسی مدد لئی کسے عزیز نوں آپنی ملاقات اچ نال لیا سکدی او۔

میرے نتیجے کدوں ملن گے؟

تہاڈے سرویکل اسکریننگ دے نتیجے عام طور تے تہانوں اک خط ولوں گھلے جاندے نیں۔ ایس اچ عام طور تے 2 توں 6 ہفتیاں دے وچکار ویلا لگدا اے۔ جے تہانوں ایہہ ٹائم نال موصول نئیں ہوندے، تے اپنی پریکٹس نرس نال رابطہ کرو۔

میں اگے کی کراں؟

اپنی جی پی پریکٹس نوں کال کرو تے اوناں نوں ایناں تین اختیارات چوں اک دے نال اپ ڈیٹ کرو:

1. تسی اپنی سمیر ٹیسٹ دی ملاقات دی بکنگ کرانا چاہندی او۔ **تسی ایہہ ملاقات شام یا ہفتے دے اخیر وچ پرائمری کیئر سینٹراں چوں کسی اک اچ وی کر سکدی او۔** تہاڈی سرجری ایہہ ملاقات بک کر سکدی اے۔
2. تسی اس خط نوں سمجھدی او تے اپنا سمیر ٹیسٹ نئیں کرانا چاہندی او۔ تسی آپٹ آؤٹ کرنا چاہندی او۔
3. تسی پکی نئیں او کہ کی کرنا اے تے تسی چاہندی او کہ کوئی تہاڈے نال رابطہ کرے۔

سرویکل اسکریننگ دے بارے اچ ہور جانکاری ایتھوں لبھ سکدی اے: <https://www.nhs.uk/conditions/cervical-screening/>

سانوں امید اے کہ ایہہ خط مددگار رئیا اے۔

خیر اندیش،